અમારી શાળાના શિક્ષકો યુવાન, ઉત્સાહી હોવાથી સમગ્ર જવાબદારી નિષ્ઠાપૂર્વક નિભાવે છે. સદર શાળામાં બાળકોને માત્ર પુસ્તકીય જ્ઞાન જ નથી અપાતુ પણ બાળકોના સર્વાગી વિકાસને ધ્યાનમાં રાખીને વિવિધ પ્રવૃત્તિઓ દ્વારા શિક્ષણ આપવામાં આવે છે. શાળા જ બાળકોમાં સંસ્કાર નિર્માણ અને આદર્શ માનવનું નિર્માણ કરી શકે છે આજના યુગમાં શિક્ષણનાં સાધનો વધ્યાં છે. ભણાવવાની ટેકનિકો વધી છે. સાથે - સાથે ભણાવનારાઓની સંખ્યા પણ વધી છે. અભ્યાસક્રમ પણ કઠીન થયો છે. છતાં સાચું શિક્ષણ જાણે કે ખોવાઈ ગયું છે. ત્યારે એક સાચો શિક્ષક વિદ્યાર્થી - વિદ્યાર્થીનીઓને તેમની ઉંમર પ્રમાણે શિક્ષણ સાથે માર્ગદર્શન આપીને જીવન માટે તૈયાર કરે છે. ખરેખર આજના આદર્શ શિક્ષક અને શિક્ષિકાઓ પુસ્કતકીય જ્ઞાન આપવાની સાથે સાથે બાળકોને માનવીય મૂલ્યો અને જીવનના આદર્શ પૂરા પાડે છે. એ જ આજના યુગમાં જરૂરી છે. જે આજના યુગમાં એક કાલ્પનિક શુભ સંદેશ છે.